section_heading: Radnja
paragraph_text: Radnja je smještena u katoličkoj školi Sv. Nikole u Bronxu, tijekom jeseni 1964. Počinje propovijedi oca Flynna, omiljenog i progresivnog župnika, koji govori o važnosti neizvjesnosti ("Sumnja može biti veza snažna i održiva poput sigurnosti"). Ravnateljica škole, sestra Alojzija, kruto konzervativna časna sestra zavjetovana u redu sestara milosrdnica, inzistira na stalnom oprezu.